ΓΡΑΠΤΗ ΕΡΩΤΗΣΗ P-1772/00

υποβολή: Umberto Bossi (TDI) προς την Επιτροπή

(29 Μαΐου 2000)

Θέμα: Ενέργειες αντισταθμίσεων και παρακρατήσεων βάσει μη επικυρωμένων στοιχείων σχετικών με την γαλακτοπαραγωγή που δεν έχουν ανακοινωθεί στην Επιτροπή

Η ιταλική κυβέρνηση, βάσει των διατάξεων του Καν. αριθ. 3950/92 ΕΟΚ,(1) προέβη σε ενέργειες αντιστάθμισης που αφορούν τις περιόδους γαλακτοπαραγωγής 1997/98 και 1998/99, που αναφέρονται σε ποσότητες κατά πολύ μεγαλύτερες από αυτές που είχαν αρχικώς δηλωθεί στην Επιτροπή. Οι ιταλικές αρχέςποστηρίζουν ότι θα προβούν σε νέα ανακοίνωση στοιχείων προς την Επιτροπή μετά την εκδίκαση πολυάριθμων σχετικών διαφορών που ήδη έχουν αχθεί ενώπιον δικαστηρίων. Συμβαίνει επίσης πολλοί πρώτοι αγοραστές, που οφείλουν να δηλώσουν τόσο τις μηνιαίες παραγωγές όσο τη συνολική ετήσια παραγωγή να μην έχουν προσυπογράψει και συνεπώς, επικυρώσει τις τροποποιήσεις στις οποίες προέβησαν οι αρχές όσον αφορά τις αρχικώς δηλωθείσες ποσότητες παραγωγής.

Συνεπώς, ερωτάται η Επιτροπή:

- εάν οπολογισμός των εισφορών και των σχετικών εισπράξεων ο οποίος έγινε επί τη βάσειποθετικών ποσοτήτων παραγωγής, διαφορετικών από αυτές που εδηλώθησαν στην Επιτροπή, συνιστά ενέργεια σύμφωνη προς την ισχύουσα νομοθεσία"

- εάν δεν παρατηρούνται νομικές παρατυπίες στις ενέργειες των ιταλικών αρχών, οι οποίες έχουν προβεί σε αντισταθμιστικές διαδικασίες βασιζόμενες σε στοιχεία μη επιβεβαιωμένα από τους ίδιους τους πρώτους αγοραστές"

- εάν είναι νόμιμη η συμπεριφορά των εν λόγω πρώτων αγοραστών οι οποίοι παρακρατούν τεράστια ποσά από τους κτηνοτρόφους παρά το γεγονός ότι οι ίδιοι δεν έχουν επικυρώσει τα τροποποιημένα στοιχεία που προκύπτουν από τις δικαστικές διαφορές"

- εάν είναι νόμιμη η συμπεριφορά των ιταλικών αρχών οι οποίες ανεκοίνωσαν στην Επιτροπή στοιχεία σχετικά με την παραγωγή τα οποία προφανώς δεν ανταποκρίνονται προς την πραγματικότητα και, ενώ επιφυλάσσονται αναμένοντας τις αποφάσεις των Δικαστηρίων προκειμένου να ανακοινώσουν τα τροποποιημένα στοιχεία, επιβάλλουν στους παραγωγούςπέρογκες παρακρατήσεις οι οποίες δεν απορρέουν από αντισταθμίσεις βασιζόμενες σε πραγματικά στοιχεία αλλά σεποθετικές και μη επιβεβαιωμένες ποσότητες παραγωγής"

- ποιες είναι οι διοικητικές διαδικασίες τις οποίες κίνησε η Επιτροπή για την οριστική αποκατάσταση των ποσοτήτων παραγωγής που δηλώνει η Ιταλία και επί τη βάσει των διοικητικών αποφάσεων και για την επακόλουθη οικονομική ρύθμιση των δαπανών του ιταλικού προϋπολογισμού, περιλαμβανομένων των ενδεχόμενων κυρώσεων.

(1) ΕΕ L 405 της 31.12.1992, σελ. 1.

Απάντηση του κ. Fischler εξ ονόματος της Επιτροπής

(27 Ιουνίου 2000)

Αν και η εφαρμογή του καθεστώτος των γαλακτοκομικών ποσοστώσεων αμφισβητείται πολλές φορές στην Ιταλία, η κοινοτική ρύθμιση επιβάλει στο κράτος μέλος να λάβει όλα τα απαραίτητα μέτρα ώστε να διασφαλίσει την είσπραξη, εντός των προθεσμιών, της συμπληρωματικής εισφοράς για τις παραδόσεις γάλακτος πουπερβαίνουν τη συνολική ποσότητα. Στην περίπτωση αυτή, η εισφορά οφείλεται από το κράτος μέλος και πρέπει να εισπραχθεί από τους παραγωγούς εντός της καθορισμένης προθεσμίας και σύμφωνα με τους κανόνες που καθορίζονται από το κράτος μέλος. Οι αμφισβητούμενες περιπτώσεις δεν δύνανται να διαφοροποιούν την είσπραξη από το κράτος. Όσον αφορά την είσπραξη της εισφοράς από τους παραγωγούς, οι περιπτώσεις αυτέςπάγονται στην αρμοδιότητα των ιταλικών δικαστηρίων. Κατά συνέπεια, και με την επιφύλαξη των εξακριβώσεων που πρέπει να πραγματοποιηθούν στο πλαίσιο της εκκαθάρισης των λογαριασμών, οι ιταλικές αρχές φαίνεται ότι δρουν στο πλαίσιο της τήρησης της κοινοτικής νομοθεσίας.

Η διαδικασία εκκαθάρισης των λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) αποβλέπει στον καθορισμό του ακριβούς οφειλομένου ποσού της εισφοράς όπως προκύπτει από τους ελέγχους που πραγματοποιούν οι εθνικές αρχές και η Επιτροπή. Κατά τη διάρκεια της διαδικασίας αυτής δύναται να θεσπιστούν ενδεχόμενες δημοσιονομικές διορθώσεις.